Πρόταση κανονισμού του Συμβουλίου για την τροποποίηση των λεπτομερειών ετήσιας διαχείρισης των TAC και των ποσοστώσεων (94/C 382/04) COM(94) 583 τελικό - 94/0303(CNS)

(Υποβλήθηκε από την Επιτροπή στις 9 Δεκεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, εκτός των διατάξεων που προβλέπονται στο άρθρο 4 παράγραφος 2 του κανονισμού (ΕΟΚ) αριθ. 3760/92 για τη θέσπιση κοινοτικού καθεστώτος αλιείας και υδατοκαλλιέργειας (1), είναι απαραίτητο να προβλεβθούν συνθήκες για την άσκηση των δραστηριοτήτων που σχετίζονται με την αλιεία που θα βελτίωναν τους προς το παρόν διαθέσιμους μηχανισμούς με την εισαγωγή ελαστικότητας της ετήσιας διαχείρισης των συνολικών επιτρεπομένων αλιευμάτων (TAC) και των ποσοστώσεων, η οποία εντός ορισμένων ορίων είναι σύμφωνη με τα μέτρα διατήρησης 7

ότι, δυνάμει του άρθρου 8 του κανονισμού (ΕΟΚ) αριθ. 3760/92 για τη θέσπιση κοινοτικού καθεστώτος αλιείας και υδατοκαλλιέργειας, το Συμβούλιο κατανέμει τις αλιευτικές δυνατότητες μεταξύ των κρατών μελών και καθορίζει τους όρους προσαρμογής τους από τον ένα χρόνο στον άλλο 7

ότι τα προστατευτικά TAC εφαρμόζονται στα αποθέματα για τα οποία δεν έχει γίνει επιστημονική αξιολόγηση των αλιευτικών δυνατοτήτων, ιδίως για το έτος εκμετάλλευσης των TAC 7 ότι τα αναλυτικά TAC εφαρμόζονται κατά διαφορετικό τρόπο 7 ότι θα πρέπει να προσδιοριστούν τα αποθέματα τα οποία πρέπει να αποτελέσουν αντικείμενο αναλυτικών ή προληπτικών TAC 7

ότι υπό ορισμένους όρους μπορούν να αυξηθούν τα προστατευτικά TAC ορισμένων αποθεμάτων μετά από επανεξέταση κατά τη διάρκεια του χρόνου δίχως να διακυβεύεται σε μεγάλο βαθμό η αρχή της ορθολογιστικής και υπεύθυνης εκμετάλλευσης των θαλασσίων πόρων 7

ότι είναι αναγκαίο να ενθαρρυνθούν τα κράτη μέλη να μεταφέρουν μέρος των ποσοστώσεών τους από αποθέματα που υπόκεινται σε αναλυτικά TAC από το ένα έτος στο άλλο, εντός ορισμένων ορίων 7

ότι αυτό μπορεί να γίνει με την επιβολή ανάλογων μειώσεων της ποσόστωσης του επόμενου χρόνου ενός κράτους μέλους που υπερέβη την ποσόστωση 7 ότι σύμφωνα με το άρθρο 23 του κανονισμού (ΕΚ) αριθ. 2847/93 της 12ης Οκτωβρίου 1993 για την θέσπιση συστήματος ελέγχου της κοινής αλιευτικής πολιτικής (2), και ιδίως το άρθρο 23 παράγραφος 2, το Συμβούλιο θεσπίζει κανόνες με τους οποίους μπορεί να πραγματοποιήσει μειώσεις της ποσόστωσης όταν υπάρχει υπέρβαση στα πλαίσια των στόχων και των στρατηγικών διαχείρισης που καθορίστηκαν με τον κανονισμό . . . του Συμβουλίου και λαμβάνουν υπόψη τον βαθμό της υπέρβασης, τις περιπτώσεις υπέρβασης του προηγούμενου χρόνου, και την βιολογική κατάσταση των πόρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά τον καθορισμό των TAC, δυνάμει του άρθρου 8 του κανονισμού (ΕΟΚ) αριθ. 3760/92, το Συμβούλιο προσδιορίζει τα αποθέματα τα οποία αποτελούν αντικείμενο προληπτικών TAC εκείνα τα οποία αποτελούν αντικείμενο αναλυτικών TAC.

Άρθρο 2

Προστατευτικά TAC

1. Όταν ο καθορισμός των TAC γίνεται σύμφωνα με το άρθρο 8 του κανονισμού (ΕΟΚ) αριθ. 3760/92 του Συμβουλίου καθορίζει τα αποθέματα στα οποία δεν εφαρμόζονται οι διατάξεις αυτού του άρθρου.

2. Όταν το ποσοστό εκμετάλλευσης των προληπτικών TAC υπερβεί το 75 % πριν τις 30 Σεπτεμβρίου του έτους εφαρμογής του, όλα τα κράτη μέλη, τα οποία διαθέτουν ποσόστωση για το οποίο έχει καθοριστεί TAC, μπορούν να ζητήσουν από την Επιτροπή την αύξηση του TAC αυτού. Η αίτηση αυτή πρέπει να υποστηρίζεται από ορθά βιολογικά στοιχεία και να περιέχει ενδείξεις όσον αφορά το μέγεθος της ζητουμένης αύξησης. Η Επιτροπή διαθέτει 30 εργάσιμες ημέρες για να εξετάσει όλα τα στοιχεία της αίτησης με σκοπό να υποβάλει στο Συμβούλιο πρόταση τροποποίησης του κανονισμού που ορίζει τα TAC και τις ποσοστώσεις, εάν κάτι τέτοιο αιτιολογείται. Τα κράτη μέλη ενημερώνονται για τα αποτελέσματα αυτής της εξέτασης.

3. Όταν το ποσοστό εκμετάλλευσης μιας ποσόστωσης για απόθεμα που υπόκειται σε προληπτικό TAC υπερβαίνει το 75 % μέχρι τις 30 Σεπτεμβρίου του έτους εφαρμογής του, όλα τα κράτη μέλη, τα οποία διαθέτουν ποσόστωση μπορούν να ζητήσουν από την Επιτροπή την άδεια να εκφορτώσουν, τις επιπλέον ποσότητες ψαριών του ίδιου είδους αναφέροντας την επιπλέον ποσότητα για την οποία ζητείται η άδεια, η οποία δεν πρέπει να υπερβαίνει το 20 % της εν λόγω ποσόστωσης.

Η αίτηση η οποία υποβάλλεται στην Επιτροπή πρέπει να μπορεί να αποδείξει ότι τα αλιεύματά του τα οποία αφορά η εν λόγω ποσόστωση, έχουν κλείσει τουλάχιστον μία φορά στη διάρκεια των τριών περασμένων χρόνων λόγω του ότι έχουν εξαντληθεί. Η Επιτροπή διαθέτει 30 εργάσιμες ημέρες για να αποφασίσει.

Άρθρο 3

Αναλυτικά TAC

1. Οι διατάξεις του άρθρου 2 παράγραφος 3, εφαρμόζονται mutatis mutandis στα αποθέματα που υπόκεινται σε αναλυτικά TAC εκτός από αυτά που αναφέρονται στο άρθρο 4 παράγραφος 2.

2. Για τα αποθέματα που υπόκεινται σε αναλυτικά TAC, εκτός από αυτά που αναφέρονται στο άρθρο 4, παράγραφος 2, ένα κράτος μέλος στο οποίο παραχωρήθηκε απόθεμα μπορεί να ζητήσει από την Επιτροπή, πριν από τις 31 Μαρτίου του έτους εφαρμογής της ποσόστωσης να διατηρήσει ένα ποσοστό 20 % κατ'ανώτατο όριο, για να το μεταφέρει στον επόμενο χρόνο.

Η Επιτροπή θα αυξήσει την αντίστοιχη ποσόστωση για τον επόμενο χρόνο κατά την ποσότητα που διατήρησε, πολλαπλασιαζόμενη με το 1,1 και ενημερώνει σχετικά τα κράτη μέλη. Η αύξηση αυτή της ποσόστωσης δεν πρέπει να λαμβάνεται υπόψη κατά τον υπολογισμό του ποσοστού της ποσόστωσης που αναφέρονται στον εν λόγω κανονισμό.

Άρθρο 4

Μειώσεις

1. Εκτός από τα αποθέματα που αναφέρονται στην παράγραφο 2 εάν γίνει υπέρβαση ενός TAC όλες οι εκφορτώσεις που υπερβαίνουν τις αντίστοιχες ποσοστώσεις αφαιρούνται από τις ποσότητες του ίδιου αποθέματος για τον επόμενο χρόνο.

2. Ωστόσο, κατά τον καθορισμό των TAC, δυνάμει του άρθρου 8 του κανονισμού (ΕΟΚ) αριθ. 3760/92, το Συμβούλιο προσδιορίζει τα αποθέματα που υπάγονται σε αναλυτικό TAC, για τα οποία η υπέρβαση μιας ποσόστωσης συνεπάγεται αφαίρεση από την αντίστοιχη ποσόστωση του επόμενου χρόνου σύμφωνα με τον εξής πίνακα:

>ΘΕΣΗ ΠΗΝΑΚΑ>

Θα επιβάλλεται επίσης συμπληρωματική μείωση 5 % της ποσόστωσης για κάθε χρόνο που ακολουθεί υπέρβαση της ποσόστωσης.

Οι μειώσεις αποφασίζονται από την Επιτροπή σύμφωνα με τη διαδικασία που καθορίζεται στο άρθρο 36 του κανονισμού (ΕΟΚ) αριθ. 2847/93.

3. Οι μειώσεις θα γίνονται με την επιφύλαξη του άρθρου 21 παράγραφος 4 του κανονισμού (ΕΚ) αριθ. 2847/93.

Άρθρο 5

Ο παρών κανονισμός αρχίζει να ισχύει από την 1η Ιανουαρίου 1995.

Το άρθρο 4 παράγραφος 2 εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 389 της 31. 12. 1992, σ. 1.

(2) ΕΕ αριθ. L 261 της 20. 10. 1993, σ. 1.